Diari Oficial de la Generalitat Valenciana


Sumari del DOGV 3107, del 24-10-1997 (1997/10241)

RESOLUCIÓ de 8 d'octubre de 1997, del conseller d'Obres Públiques, Urbanisme i Transports per la qual s'aprova definitivament la modificació puntual núm. 27 del Pla General d'Ordenació Urbana d'Orihuela.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3107

Data del DOGV
:   24-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10462


Data del document
:   08-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3578 RESOLUCIÓ de 8 d'octubre de 1997, del conseller d'Obres Públiques, Urbanisme i Transports per la qual s'aprova definitivament la modificació puntual núm. 27 del Pla General d'Ordenació Urbana d'Orihuela. [97/X10888]
  
Vist l'expedient que fa referència a la modificació puntual núm. 27 del Pla General d'Ordenació Urbana d'Orihuela, del qual resulten els següents,
  
Antecedents de fet
  
Primer
  
L'Ajuntament d'Orihuela, en la sessió plenària celebrada el dia 4 de desembre de 1996, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 14 de setembre de 1996, i en un dels diaris de major difusió provincial el 3 d'octubre de 1996. Durant el període d'informació pública pertinent no es va presentar cap al·legació.
  
Segon
  
La documentació està integrada per memòria informativa i justificativa i plànols d'informació i ordenació.
  
Tercer
  
La Comissió Territorial d'Urbanisme d'Alacant, reunida en la sessió de 21 d'abril de 1997, va acordar: "Informar favorablement sobre la modificació puntual núm. 27 del Pla General d'Ordenació Urbana d'Orihuela, però supeditar-ne la tramesa al conseller d'Obres Públiques, Urbanisme i Transports per a l'aprovació definitiva, fins que no es dibuixe adequadament el nombre màxim d'habitatges en els plànols corresponents".
  
Quart
  
Examinada la documentació tramesa per l'Ajuntament d'Orihuela, el director general d'Urbanisme i Ordenació Territorial, per resolució de 26 de setembre de 1997, va acordar: "1r) Considerar complides les condicions imposades en l'acord de la Comissió Territorial d'Urbanisme de 21 d'abril de 1997, i declarar, en conseqüència, que l'informe favorable emés en aquella data pot desplegar des d'aquesta mateixa data tots els seus efectes. 2n) Ordenar la immediata tramesa al conseller d'Obres Públiques, Urbanisme i Transports de l'expedient per a l'aprovació definitiva".
  
Fonaments de dret
  
Primer
  
Respecte al procediment, en aquest cas, s'han complit les prescripcions legalment establertes per a les modificacions dels plans generals d'aquesta mena, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
Segon
  
Quant al fons de l'assumpte, la modificació plantejada té per objecte el canvi de qualificació d'una illa situada en el nucli de Los Vicentes-La Murada, que passa de les dues tipologies residencials existents (unifamiliar aïllada i residencial mixta) a una mateixa tipologia (residencial mixta). Així mateix, també es proposa l'obertura d'un vial que divideix en dos l'illa basant-se en un carrer iniciat que dóna servitud de pas a habitatges unifamiliars adossades ja existents; servitud que coincideix amb el vial que es projecta.
  
Com a compensació del possible augment de la densitat de població que es produeix, es reserven 650 m2 de zona verda, es limita el nombre màxim d'habitatges a 24, i es dibuixa adequadament aquesta limitació en els corresponents plànols. De manera que la modificació compleix el que estableix l'article 55.3 de la LRAU.
  
Tercer
  
D'acord amb l'article 40.2 de la Llei 6/1994, Reguladora de l'Activitat Urbanística, no es troben objeccions ni impediments urbanístics legals que entrebanquen l'aprovació definitiva d'aquesta modificació del Pla General d'Ordenació Urbana d'Orihuela.
  
Quart
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, d'acord amb el que estableix l'article 38.3 de la Llei Reguladora de l'Activitat Urbanística, en relació amb l'article 6 del Decret 77/96, de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa aplicable, resolc:
  
Aprovar definitivament la modificació puntual núm. 27 del Pla General d'Orihuela.
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana. Amb aquesta publicació no en cal la notificació individualitzada.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta. Per a la interposició del recurs esmentat serà requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga interposar qualsevol altre recurs que estime oportú.
  
València, 8 d'octubre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.